Hekkingen starter i april (mai i Europa) og kan vare til september, men dette varierer noe med utbredelsen. Redet er en spinkel plattform av små kvister, foret med gress-stengler eller myke røtter og blader, plassert i et tre, en busk, hekk eller på lignende plasser; bruker av og til gamle reder etter andre fugler, spesielt etter måltrost og tornskate (). Hunnen legger to hvite egg som ruges i 13–14 dager. Rugingen begynner når det andre egget er lagt. Klekkingen er nesten synkron. Avkommet får flygedyktig fjærdrakt etter cirka 20 dager.